**LM Kring Føroyar 2021**

Aftur í ár verður Kring Føroyar á skránni, og í ár er tað Leif Mohr, ið er høvuðsstuðul. Vanliga er kappingin í juli mánað, men í ár verður kappingin í august, hetta vegna føroysku ”Oyggjaleikirnar”, sum ÍSF skipar fyri.

Kring Føroyar súkklukappingin er ein sokallaður TOUR´ur, og kappingin er samansett av 5 teinum, ella 5 etapum, sum í ár verða FIMM í tali, og sum verður í døgunum frá 4. til 8. august.

Í ár verður koyrt á Vágoynni, Streymoynni, Eysturoynni, Borðoy og Viðoy, og sjálvandi eisini í Suðuroy.

Teinarnir eru millum 25 og 80 km. Tvs. tilsamans smáar 350 km. Í mun til undanfarin ár, koyra ØLL somu teinar.

**Dagur 1, mikudagur 4. august. Einkultstartur, Vágar**

Kappingin byrjar kl. 18, og endar kl. 19.

Startur: FK í Miðvági
Mál: FK í Miðvági

Teinur: Miðvág – Flogvøllur – Sørvágur – Bø – Sørvágur – Flogvøllur - Miðvágur

GG! **ØLL kappast á ROAD súkklu**

**Dagur 2, hósdagur 5. august. Eysturoy - Borðoy**

Kappingin byrjar kl. 17.00. Kappingin endar kl. 20.

Startur: Norðskála

Mál: Effostøðin í Klaksvík

Teinur: Norðskála – Ljósáir – Eiðisskarð – Funningur – Funningsbotnur - Skálabotnur – Gøtueiði – Syðrugøta – Norðagøta – Leirvík - Klaksvík

**Dagur 3, Fríggjadagur 6. august. Viðoy**

Kappingin byrjar kl. 16. Kappingin endar kl. 18.

Startur og mál: Hvannasund

Teinur: Hvannasund – bergholið til Viðareiði – Viðareiði - gamli vegur móti Hvannasundi – Bergholið til Viðareiði.

Teinurin skal koyrast 6 ferð

**Dagur 4, leygardagin 7. august. Suðuroy**

Kappingin byrjar  kl. 10. Kappingin endar kl. 13.

Startur: Effostøðin á Tvøroyri (um WC er komið). Annars við Skúlan í Trongisvági.

Mál: Effostøðin í Vági.

Teinur: Tvøroyri – Hovsegg – Hov – Porkeri - Vágur – Lopra – bergholið til Sumba – Hestin - Lopra – Vágur.

**Dagur 5, sunnudagin 8. august. Streymoy**

Kappingin byrjar kl. 13, og endar til 16.

Startur: Gundadalur

Mál: Badmintonhøllin í Gundadali

Tórshavn – Kaldbakstunnilin – Hósvík - Kollafjarðadalur – Oyggjarvegur – Ringvegur – R. C. Effersøesgøta – Gundadalsvegur – Áargeil – Ringvegur - R. C. Effersøesgøta – Gundadalsvegur.

GG!! Broytingar kunnu fyrikoma. Tilmeldingarfreistin er 23. juli, og tilmeldingin fer fram her:

[Kalendari – sst.fo](https://www.sst.fo/kalendari/)